***დანართი 9***

1. **მუსიკა დაწყებით საფეხურზე**

**შესავალი**

დაწყებით საფეხურზე მოსწავლე შეისწავლის მუსიკის ენის ელემენტებს; მის გამომსახველობითი საშუალებებს.

სტანდარტში **შედეგებისა** და **სამიზნე ცნებების** სახით განსაზღვრულია **გრძელვადიანი მიზნები.**

**შინაარსი** აღიწერებათემების (ქვეთემების), საკითხების და ქვეცნებების სახით. ამ შინაარსებზე დაყრდნობით ყალიბდება შუალედური მიზნები.

სტანდარტში სავალდებულოდ განსაზღვრულია თემები, ცნება და ქვეცნებები, ხოლო ქვეთემებსა და საკითხებს სკოლები თავად აკონკრეტებენ.

თითოეულ თემას ახლავს **შედეგების მიღწევის ინდიკატორები**. ისინი განსაზღვრავს, თუ რა უნდა შეფასდეს სწავლა-სწავლების პროცესში.

დაწყებით საფეხურზე სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების ეტაპსა და სტანდარტის შედეგის ნომერს; მაგ., **მუს.დაწყ.1.:**

**„მუს.“** - მიუთითებს მუსიკის საგანს;

**„დაწყ.“ -** მიუთითებს დაწყებით საფეხურს;

„**1“ -** მიუთითებს სტანდარტის შედეგის ნომერს.

|  |  |  |
| --- | --- | --- |
| **მუსიკის სტანდარტი დაწყებით საფეხურზე (I-VI კლასები)** | |  |
| **შედეგის ინდექსი** | **სტანდარტის შედეგები**  მოსწავლემ უნდა შეძლოს: | **სამიზნე ცნება** |
| **მუს.დაწყ.1.** | ბუნებრივად არსებული და ხელოვნურად შექმნილი ხმის, ბგერის, ხმაურის, მღერის და მუსიკალური ენის ცალკეული ელემენტების (მაგ.: რიტმის, ტემპის, მელოდიის და ა.შ.) გამოყენება გარკვეული ემოციური მდგომარეობის გადმოსაცემად; | **მუსიკა** |
| **უს.დაწყ.2.** | ხმის, ხმაურის, მღერის და მუსიკალური ელემენტების (მაგ.: რიტმის, ტემპის, მელოდიის და ა.შ.) საშუალებით გარესამყაროზე საკუთარი წარმოდგნების ჩამოსაყალიბება/განვითარება; |
| **მუს.დაწყ.3.** | გარესამყაროს ამსახველი ხმოვანი გზავნილის ჩასაწერად სხვადასხვა სიმბოლოების გამოყენება მუსიკის, როგორც ერთ-ერთი საკომუნიკაციო ენის გასააზრებლად; |
| **მუს.დაწყ.4.** | მუსიკალური ენის ელემენტების (მაგ.: რიტმის, ტემპის, მელოდიის და ა.შ.) როლზე მსჯელობა მხატვრული სახის (მაგ. პერსონაჟის, პეიზაჟის) შექმნაში გარესამყაროში მიმდინარე პროცესების შესახებ საკუთარი დამოკიდებულების გამოსახატად; |
| **მუს.დაწყ.5.** | მუსიკალურ ელემენტებს (მაგ.: რიტმს, ტემპს, მელოდიას და ა.შ.), ხმაურსა და ვიზუალურ რიგს შორის ასოციაციური კავშირების გაბმა მუსიკით რაიმე მოვლენის აღსაწერად ან ამბის გადმოსაცემად; |
| **მუს.დაწყ.6.** | მუსიკალური ელემენტების (მაგ, ფორმის) გამოყენება იდეის განვითარების გადმოსაცემად და გასააზრებლად. |

**სამიზნე ცნება და ქვეცნებები**

|  |  |
| --- | --- |
| **ცნება** | **ქვეცნებები** |
| **მუსიკა** | **ბგერა**   * ბგერის სიძლიერე (ხმამაღალი, ხმადაბალი, ფორტე, პიანო) * ბგერის გრძლიობა (დიდი, საშუალო, მოკლე გრძლიობები) * ბგერი სიმაღლე (წვრილი, საშუალო სიმაღლის, ბოხი; მაღალი, საშუალო, დაბალი რეგისტრი) * ბგერის ტემბრი (უხეში, მჭექარე, დახშული, რბილი, წკრიალა, თბილი, სასიამოვნო/არასასიამოვნო) * სინთეზური ბგერა(ელექტრონული ბგერა) |
| **რიტმი** (მოძრავი, ცოცხალი, მშვიდი, მდორე, აქცენტირებული, საცეკვაო, მარშისებური, რიტმული ოსტინატო)  **ტემპი** (ნელი, ზომიერი (საშუალო), სწრაფი)  **მეტრი** (ძლიერი და სუსტი დრო) |
| **მელოდია**   * მელოდიის სახეობა(მღერადი, არამღერადი, აღმავალი, დაღმავალი, მელოდია ნახტომებით) * **მელოდიის ხასიათი** (იდუმალი, საშიში, მხიარული, სევდიანი, საზეიმო, დაძაბული, მშვიდი, და ა.შ.) * **მელოდიაში ინტონაციები** (ხმაბაძვითი ინტონაცია) |
| **ჰარმონია**   * კეთილხმოვანი (სასიამოვნო) ჰარმონია; არაკეთილხმოვანი (არა სასიამოვნო) ჰარმონია; მაჟორი; მინორი; ქრომატიზმი; * **ინტერვალი** (დიდი დაშორების ინტერვალი, საშუალო დაშორების ინტერვალი, პატარა დაშორების ინტერვალი) |
| **ფორმა**   * ფორმის სტრუქტურული ერთეულები (დასაწყისი, შუა ნაწილი, კულმინაცია, დასასრული); * კომპოზიცია |
| **ჟანრი**   * ბალეტი, * ოპერა, * მიუზილკი, * კინომუსიკა, * თეატრალური მუსიკა. |

**სავალდებულო თემები I-IV კლასებისთვის:**

|  |  |
| --- | --- |
| **კლასი** | **თემა** |
| **I კლასი** | სამყაროს ხმები მუსიკაში |
| ყოფითი საგნები მუსიკაში |
| თამაშები მუსიკაში |
| **II კლასი** | ცხოველები მუსიკაში |
| ბუნების მოვლენები მუსიკაში |
| წვეულებები და დღესასწაულები სახლში და გარეთ |
| **III კლასი** | ქალაქის/სოფლის ხმები |
| მუსიკალური გასეირნება ქალაქში/სოფელში |
| ჩემი ცხოვრების ერთი დღე |
| **IV კლასი** | მუსიკა და ტელევიზია |
| მუსიკა და თავისუფალი დრო |
| მუსიკა და ანიმაცია |
| **V კლასი** | ზღაპრული სამყარო მუსიკაში |
| მუსიკა და თანამედროვე ტექნოლოგიები |
| მუსიკა მუნჯ კინოში |
| მუსიკა დრამატულ და პანტომიმის თეატრში |
| **VI კლასი** | რეალობა და ჩვენი წარმოდგენები მუსიკაში |
| ადამიანის პორტრეტი მუსიკაში |
| მუსიკა ხმოვან კინოში |
| ადამიანის თვითგამოხატვის ფორმები (ოპერაში, მიუზიკლსა და ბალეტში) |

**საკითხები:**

თემის ფარგლებში ცნების დასამუშავებლად შერჩეულ უნდა იქნას საკითხი, რომელიც უკავშირდება ქვემოთ ჩამოთვლილ ერთ-ერთ კატეგორიას:

* მუსიკით აღწერა
* მუსიკით თხრობა
* მუსიკით ემოციის გადმოცემა
* მუსიკით განწყობის შექმნა

**I კლასი**

|  |
| --- |
| **თემა** - სამყაროს ხმები მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * ხმით, ხმაურით, ბგერით სამყაროს შესახებ რაიმე ამბის გადმოცემა; * ხმით, ხმაურით, ბგერით ემოციის, ზოგადი განწყობის გადმოცემა; * მუსიკალური ენის ელემენტების (რიტმი, ტემპი, მელოდია და სხვა) გაანალიზება, რომელთა საშუალებითაც გადმოიცემა სხვადასხვა კომპოზიციაში სამყაროს შესახებ ამბები, მისით გამოწვეული ემოციები ან განწყობა. |

|  |
| --- |
| **თემა** - ყოფითი საგნები მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * ხმის, ხმაურის, მღერის და მუსიკალური ელემენტების (მაგ.: რიტმის, ტემპის, მელოდიის და ა.შ.) საშუალებით ყოფითი საგნების თვისებების აღწერა; აღწერილობის გამოყენება განწყობის შესაქმნელად, საკუთარი ემოციის გადმოსაცემად; * მუსიკალური ელემენტების (რიტმი, ტემპი, მელოდია და სხვა) გაანალიზება, რომელთა საშუალებითაც სხვადასხვა კომპოზიციაში ყოფითი საგნები აღიწერება. |

|  |
| --- |
| **თემა** - თამაშები მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * ხმის, ხმაურის, მღერის და მუსიკალური ელემენტების (მაგ.: რიტმის, ტემპის, მელოდიის და ა.შ.) საშუალებით თამაშის აღწერა; აღწერილობის გამოყენება განწყობის შესაქმნელად, საკუთარი ემოციის გადმოსაცემად; * მუსიკალური ელემენტების (რიტმი, ტემპი, მელოდია და სხვა) გაანალიზება, რომელთა საშუალებითაც სხვადასხვა კომპოზიციაში თამაშები აღიწერება. |

**II კლასი**

|  |
| --- |
| **თემა** - ცხოველები მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ენის ელემენტებით (ხმა, ხმაური, ბგერა, რიტმი, მელოდია, ჰარმონია) ცხოველის გარეგნობის, აღნაგობის, მოძრაობის, ქცევის გადმოცემა; * მუსიკალური ენის ელემენტების (მაგ., ფორმის) გამოყენება ცხოველების შესახებ ამბების გადმოსაცემად; * მუსიკალური ენის ელემენტების გაანალიზება, რომელთა საშუალებითაც სხვადასხვა კომპოზიციაში ცხოველების შესახებ ამბები გადმოიცემა. |

|  |
| --- |
| **თემა** - ბუნებრივი მოვლენები მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * ხმის, ხმაურის, ბგერის, მუსიკალური ენის ელემენტების (რიტმი, მელოდია, ჰარმონია, ფორმა) გამოყენება ბუნებრივი მოვლენების აღსაწერად; * ხმის, ხმაურის, ბგერის, მუსიკალური ენის ელემენტების (რიტმი, მელოდია, ჰარმონია, ფორმა) გამოყენება ბუნებრივი მოვლენებით გამოწვეული ემოციების ან განწყობის გადმოსაცემად; * ხმის, ხმაურის, ბგერის, მუსიკალური ენის ელემენტების (რიტმი, მელოდია, ჰარმონია, ფორმა) გაანალიზება, რომელთა საშუალებითაც სხვადასხვა კომპოზიციაში ბუნების მოვლენებით გამოწვეული ემოციები ან განწყობა გადმოიცემა. |

|  |
| --- |
| **თემა** - წვეულებები და დღესასწაულები სახლში და გარეთ |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია ფორმა, ჟანრი) გამოყენება დღესასწაულისგან მიღებული ემოციის ან სადღესასწაულო განწყობის გადმოსაცემად; * მუსიკალური ელემენტების (ხმების, ხმაურის, ბგერის, რიტმის, მელოდიის, ჰარმონიის, ფორმის, ჟანრის) გაანალიზება, რომლითაც სხვადასხვა კომპოზიციაში დღესასწაულისგან მიღებული ემოცია ან სადღესასწაულო განწყობა გადმოიცემა. |

**III კლასი**

|  |
| --- |
| **თემა** - ქალაქის/სოფლის ხმები |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება ქალაქის/სოფლის კუთხის აღსაწერად; ქალაქთან/სოფელთან დაკავშირებული განწყობის გადმოსაცემად; * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც სხვადასხვა კომპოზიციაში ქალაქის/სოფლის კუთხეები აღიწერება; ქალაქთან/სოფელთან დაკავშირებული განწყობა გადმოიცემა. |

|  |
| --- |
| **თემა** - მუსიკალური გასეირნება ქალაქში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის სხვადასახვა ფორმის გამოყენება ქალაქში/სოფელში გასეირნების შესახებ ამბის გადამოსაცემად. * მუსიკის სხვადასახვა ფორმის გამოყენება, რომელთა საშუალებითაც სხვადასხვა კომპოზიციაში ქალაქში/სოფელში გასეირნების შესახებ ამბავი გადმოიცემა. |

|  |
| --- |
| **თემა** - ჩემი ცხოვრების ერთი დღე |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება ცხოვრების ერთი დღის (განრიგის, მიღებული ემოციების, განწყობის) აღსაწერად; * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც სხვადასხვა კომპოზიციაში ცხოვრების ერთი დღე (განრიგის, მიღებული ემოციების, განწყობის) აღიწერება. |

## IVკლასი

|  |
| --- |
| **თემა** - მუსიკა და ტელევიზია |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც სხვადასხვა ტელეგადაცემა (გასართობის, ინფორმაციული, სამეცნიერო პოპულარული და ა.შ.) ფორმდება და ტელეგადაცემების ემოციური მუხტი და აგებულება (დაძაბული რეპორტაჟი, რელაქსაციური ხასიათის სატელევიზიო ნარკვევი და ა.შ.) გამოიხატება. |

|  |
| --- |
| **თემა** - მუსიკა და თავისუფალი დრო |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება თავისუფალი დროსთან დაკავშირებული ემოციების აღსაწერად. |

|  |
| --- |
| **თემა** - მუსიკის როლი ანიმაციაში და საყმაწვილო კინოში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც ანიმაციური და საყმაწვილო კინოს პერსონაჟების თვისებები გადმოიცემა; * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც ანიმაციურ თუ საყმაწვილო კინოში შინაარსი, განწყობა გადმოიცემა. |

## V კლასი

|  |
| --- |
| **თემა** - ზღაპრული სამყარო მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება ზღაპრული სამყაროს გადმოსაცემად; * მუსიკალური ელემენტების (ხმების, ხმაურის, ბგერის, რიტმი, მელოდია, ჰარმონია) განალიზება, რომელთა საშუალებითაც სხვადასხვა კომპოზიციაში ზღაპრის სიუჟეტი, დადებითი თუ უარყოფითი გმირების ხასიათები გადმოიცემა. |

|  |
| --- |
| **თემა** - მუსიკა და თანამედროვე ტექნოლოგიები |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის გამოყენება ციფრულ სივრცეში საკუთარი თავის გამოხატვისთვის და მისი მახასიათებლების ამ კუთხით გაანალიზება; * მუსიკის გამოყენება თანამედროვე ტექნოლოგიებში ორიენტირების მიზნით (მაგალითად, ვორდში მუშაობისას ხმოვანი სიგნალების გამოყენება). |

|  |
| --- |
| **თემა** - მუსიკის როლი მუნჯ კინოში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება მუნჯი კინოს ენის სპეციფიკის გადმოსაცემად; * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება მუნჯ კინოში სიუჟეტის გადმოსაცემად, პერსონაჟის აღსაწერად. |

|  |
| --- |
| **თემა** - მუსიკა დრამატულ და პანტომიმის თეატრში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება სპექტაკლის ამბის ემოციური მუხტის, სპექტაკლის იდეის გადმოსაცემად; * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც სპექტაკლის რეჟისორის ჩანაფიქრი გადმოიცემა. |

## VI კლასი

|  |
| --- |
| **თემა** - რეალობა და ჩვენი წარმოდგენები მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება ციფრული რეალობის აღწერის, ციფრული რეალობის შექმნის (მაგ. კომპიუტერული თამაშების სიუჟეტური სვლების გადმოცემის) მიზნით. |

|  |
| --- |
| **თემა** - ადამიანის პორტრეტი მუსიკაში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება ადამიანის გარეგნობისა და ხასიათის აღსაწერად; ადამიანის ფიქრების, ზრახვების გადმოსაცემად; * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) განალიზება, რომელთა საშუალებითაც სხვადასხვა კომპოზიციაში ადამიანის გარეგნობა და ხასიათი გადმოიცემა. |

|  |
| --- |
| **თემა** - მუსიკის როლი ხმოვან კინოში |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გამოყენება ხმოვან კინოში მოთხრობილი ამბის (კომენტირების, შეფასების, მთავარი იდეის) გადმოსაცემად; ვიზუალური რიგის თავისებურებების წარმოსაჩენად; * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) განალიზება, რომელთა საშუალებითაც ხმოვან კინოში ამბავი ვიზუალური რიგით გადმოიცემა. |

|  |
| --- |
| **თემა** - მუსიკალური თეატრი: ოპერა და მიუზიკლი |
| **თემის ფარგლებში შედეგების მიღწევის ინდიკატორები სამიზნე ცნების მიხედვით:**  **მუსიკა -** მოსწავლემ უნდა შეძლოს   * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც ოპერასა და მიუზიკლში ამბავი (პერსონაჟების მახასიათებლები), სიუჟეტი გადმოიცემა; * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება, რომელთა საშუალებითაც კინოოპერის და კინომიუზიკლის სიუჟეტი აღიწერება; * მუსიკის ელემენტების (ხმების, ხმაურის, ბგერის, რიტმი, მელოდია, ჰარმონია) გაანალიზება სიუჟეტურ ბალეტში პერსონაჟების დასახასიათებლად; არასიუჟეტურ ბალეტში სპექტაკლის იდეის გადმოსაცემად. |

**საფეხურის საკვანძო შეკითხვების** საშუალებით გამოიკვეთება აქცენტები, რომლებზე ორიენტირებითაც უნდა წარიმართოს სწავლა-სწავლების პროცესი.

* როგორ გადმოვცე მუსიკის საშუალებით საკუთარი ემოციები?
* როგორ ავსახო გარესამყარო მუსიკის საშუალოებით?